**ZAPISNIK 2. SEJE UPRAVNEGA ODBORA**

**Panonica zadruge, z. b. o.**

Seja upravnega odbora je bila sklicana in izvedena v prostorih zadruge Trg svobode 12, 9250 Gornja Radgona dne 6. 1. 2015 ob 17. uri.

Prisotni člani upravnega odbora: Ravnikar Jožica, Radolič Franek, Škofič Oto

Drugi prisotni: Golob Slavko, predsednik NO

 Žula Marko, dosedanji predsednik UO, odvetnik Odvetniške pisarne

 Zečevič iz Maribora

Opravičili odsotnost: Celcar Aleš, Sinič Drago

Predlagan je bil naslednji dnevni red:

1. Primopredaja poslov med dosedanjim in novo izvoljenim vodstvom
2. Pregled Zapisnika 1. seje z dne 27. 12. 2014 in realizacija sklepov
3. Poročilo o analizi poslovanja Zavoda KKS-GR
4. Razno

**K točki 1**

O primopredaji je bil sestavljen zapisnik, ki je sestavni del arhivskega dela tega zapisnika.

Zaradi nepopolne primopredaje je upravni odbor sprejel

**Sklep 1**

**Upravni odbor je zahteval, da se bo nadaljevala primopredaja dne 13. 1. 2015. Do takrat mora dosedanji predsednik Marko Žula predati še manjkajočo dokumentacijo, računalnik in poslovno torbo.**

**K točki 2**

Ugotovili smo, da so bil realizirani vsi sklepi 1. seje, razen sklepa 8.

**Sklep 2**

**Upravni odbor je potrdil Zapisnik 1. seje z dne 27. 12. 2014**

**K točki 3**

Delovna skupina, ki je bila imenovana na 1. seji UO je pregledala poslovanje Zavoda KKS, katerega edini ustanovitelj je Panonica zadruga, z. b. o. za obdobje od ustanovitve leta 2007 do likvidacije leta 2013. Delovna skupina je o svojih ugotovitvah poročala na seji upravnega.

Predlagala je:

* da upravni odbor obremeni Marka Žulo za ugotovljeno nastalo škodo.
* da se upravni odbor posvetuje z odvetnikom glede nadaljnjih korakov
* da v primeru zavrnitve bremepisa upravni odbor sproži sodno izterjavo

**Sklep 3**

**Marka Žulo, direktorja Zavoda KKS-GR in likvidacijskega upravitelja do prenehanja delovanja, se obremeni za povzročeno škodo v Zavodu KKS-GR in s tem oškodovanja Panonice zadruge, z.b.o. kot edinega lastnika v višini 23.152 €. V primeru, da Marko Žula ne bo sprejel obveznosti za poravnavo tega oškodovanja, pa sproži kazensko in odškodninsko tožbo.**

**K točki 4**

Pod to točko ni bilo razprave.

Seja je bila zaključena ob 19. uri in 40 minut.

Gornja Radgona, 9. 1. 2015

Zapis: Sejo vodila:

 Joža Ravnikar

